OpenLLM-France/wikimedia huggingface dataset:
# San Pelaio baseliza (Zarautz)

San Pelaio baseliza Gipuzkoako Urola Kosta eskualdeko Zarautz udalerrian dagoen XIX mendeko baseliza bat da.

## Historia

Eraikin primitibo bat egon zen, dokumentu-erreferentzia zaharrena 1526an eta modernoena 1763an zuena. XIX. mendearen erdialdean erorita geratu zen, eta eliza zaharraren ondoko lursail batean bigarren tenplu bat eraikitzea erabaki zuten. Lanak 1844an hasi ziren, baina proiektua geldituta geratu zen 1950 arte, Narrosko markesak behar zen dirua eman zuen arte. Alboko kaperetako bat Markesari eskainia izan zen.

## Ezaugarriak

J.J. Belaunzaranek 1850ean eraikitako eraikina gurutze latindar formako oinplanokoa eta nabe bakarrekoa da. Sarrera mendebaldera begira dago eta estilo neoklasikoa du, frontoia eusten duten lau zutabe dorikoekin.
1979an berritu zuten. Xabier Egañak margo piktoriko-eskultoriko batekin berrapaindu zuen barrualdea, eta eskultura nagusia Tomas Murua artistari dagokio. Barruan, gainera, XVII. mendeko irudiak daude, bata santuarena eta bestea Aingeru Guardakoarena, biak Hilario Zabaletaren lanak. Bi zinopari marinel ere egon ziren, erretiratu egin zituztenak.
San Fernando egunean (maiatzaren 30ean), San Joan bezperan (ekainaren 23an) eta San Pelaion (ekainaren 26an) prozesioan bisitatzen zen baseliza. San Pelaio eguna ospatzen da gaur egun.

## Ondarea

Eusko Jaurlaritzak izendatutako ondarea da.

## Erreferentzia

* ↑ «Zarautz Historikoa ~ San Pelaio [Baseliza | Zarautz - Gipuzkoa»] www.gurezarautz.net (Noiz kontsultatua: 2019-09-26).
* ↑ «San Pelaio baseliza. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-26).

## Kanpo estekak

* Datuak: Q65684066
* Multimedia: San Pelaio, Zarautz / Q65684066
# San Pedro baseliza (Alesbes)

San Pedro baseliza Aragoiko Erriberako Alesbes udalerrian kokatutako XV. mendeko kristiau baseliza bat da.

## Eraikina

Hiribilduaren mendebaldean dago, egungo "Bardea" izeneko kanpinaren ondoan. Adreiluz eraikita dago, eta oinplano angeluzuzena du, lau zatitan banatuta; kanpoaldetik, adreiluzko kontrahormek eusten diete. Badirudi XV. mendeko obra dela, nahiz eta gogor ukitu.

## Erreferentziak

* Nafarroako Entziklopedia Handia | ALESBES. (Noiz kontsultatua: 2021-09-07).

## Ikus, gainera

* Alesbes
* Aragoiko Erribera
* Erriberagoiena

## Kanpo estekak

* Datuak: Q112842578
* Multimedia: Ermita de San Pedro en Villafranca (Navarra) / Q112842578
# San Pedro de Arlanzako monasterioa

San Pedro de Arlanza monasterioa (gaztelaniaz: monasterio de San Pedro de Arlanza), Burgosko Hortigüela herrian (Gaztela eta León, Espainian) Arlanza ibaiaren ondoan dauden erorkinak Gaztelako Konderriko monasterio beneditar garrantzitsuenetariko batena izan ziren. Monasterioaren estiloa erromaniko-gotikoa zen. Gaur egun gordetzen diren aztarna zaharrenak 1080koak dira baina komunitatea 912an sortu zen, haranaren alde batean dagoen paretan zegoen eremutar-komunitatea bezala. Monasterio honek "Gaztelako sehaska" izengoitia jaso zuen eta 1835 arte martxan egon zen; urte horretan, Mendizabalen desamortizazioaz hustu egin zen. 1931an Monumentu Historiko-artistikoaren izendapena jaso zuen. Gaur egun monasterioaren alde batzuk berreskuratzen ari dira. Fernán Gonzálezen gorpua bertan egon zen lurperatuta.

## Historia

Lehenengo eremur-komunitate ondoko paretan sortu zen, 912 inguruan. Monasterioko kartularioan bi testuetan data hori aurkitu da baina haien benekotasunaren inguruko zalantza handiak daude. Ziur aski, gero sortutako faltsutzeak dira Fernán González izena monasterioarekin lotzeko. Dirudienez hemen egon zen lurperatuta Gaztelako lehen kondea bere emaztearekin batera; aurretik, biak, Santa María baselizan egon ziren gordeta. San Pedro de Arlanzan desamortizazioa gertatu arte egon ziren; orduan, 1841ean, Covarruviasko Kolejiatara eraman zituzten.
Geldizen diren erorkinek oso estilo desberdinak erakusten dituzte. Horrela, eliza, 1080an hasita, erromanikoa bazen, ondoren aldaketa gotikoak ezagutu zituen. Gotiko garaian aldaketa handiak egin ziren; XI. mendeko kapitel batzuk gorde ziren dena dela. Gordetako beste eraikinak hauek dira: XII. mendeko dorrea, klaustroaren zati bat, areto kapitularra, elizaren ataria; azken hau, 1895an, Madrilgo Museo Arkeologiko Nazionalera eraman zuten. Monasterioaren beste elementuak ere sakabanatuak izan dira: aipatutako Fernán González eta Santxaren sepulkroa, Mudarrako sepulkroa, gaur egun Burgosko katedralean, margolan asko Kataluniako Arte Museo Nazionalean eta New Yorkeko Metropolitan Museum of Artean ikus daitezke...

## Kondaira

Kondaira asko monasterio honen iraupena eta Gaztelaren arrakasta biltzen dute. Horren arabera, monasterioaren berreskuratzeak bestearen arrakasta ekarriko luke.

## Galeria

* Monasterioaren barrualdea.
* Abside nagusia.
* Dorrea.
* Klaustroa.

## Kanpo estekak

* (Gaztelaniaz): Burgosko turismo informazioa.
* Datuak: Q5550569
* Multimedia: Monasterio de San Pedro de Arlanza / Q5550569
# San Pedro de Atacama

San Pedro de Atacama Txileko iparraldeko komuna eta hiri bat da, Antofagasta eskualdeko El Loa probintzian kokatuta. 2002ko erroldan, 4,969 biztanle zituen.

## Geografia

Santiago hiriburutik 1700 km iparraldera kokatzen da. Argentinarekin lotura egiten duten Jama eta Sico-ko nazioarteko igarobideak 160 km eta 200 km-tara daude hurrenez hurren. San Pedro de Atacama munduko basamortu handi eta lehorrenetako baten atarian dago, Atacamako basamortua. San Pedro de Atacamako komunan kokatzen da Atacamako gatz-lautadaren zati bat.

## Historia

Atacamako puna izeneko goi-ordokian dagoen oasi baten inguruan garatu zen San Pedro de Atacama hiria. Bertako lehen biztanleak, Atacameño (Txilen erabilitako hitza) edo Atacama (Argentinan hobetsitakoa) herritarrak izan ziren. Saskigintzan eta buztingintzan nabarmendu ziren.
Lurralde hau Boliviaren parte izan zen bere independentzia lortu zuenetik Chilek bere jabetza aldarrikatu zuenerarte. Gatazka honek Ozeano bareko gerra ekarri zuen eta geroztik Txileren parte da eskualdea.

## Turismoa

San Pedro de Atacama turismo helburu oso ezaguna da. Hiriaren inguruan ekintza mota ugari gauzatu daitezke, hala nola, mendi ibilaldiak, eskalada, bisita arkeologikoak eta izarren behaketa. Paisai ezberdinez gain, geologikoki bereziak diren lekuak ere bisitatu daitezke. Uyuniko gatzaga ezagutzeko abiapuntu nagusietako bat izan ohi da.
* San Pedro eliza, adobez eginiko eliza, monumentu historiko izendatua.
* R.P. Gustavo Le Paige Museo Arkeologikoa, inguruko herri indigenek sorturiko zeramika eta buztingintza lanak ditu erakusgai.
* El Tatio-ko geiserrak, 4.230 metroko altueran kokatzen den geiser-zelai bat. San Pedro de Atacamatik 90km-tara dago.
* Valle de la Luna ("Ilargiaren harana"), dunez eta gatz geruzes osaturiko ingurua. Gatz ustiategi zaharren hondarrak daude bertan.
* Pukará de Quitor ("Quitorreko gotorlekua), Atacameño herriak XII.mendean eraikitako gotorleku bat.
* Puritama-ko ur termalak.
* Atacamako gatzaga, Atacamako basamortuan dagoen gatzaga erraldoia (3,000 km²). Flamenkoen erreserba natural bat dago bertan.
* ALMA astronomia-behategia, Chajnator lautadan kokatua, itsas mailatik 5000 m-tara, munduko instalakuntza astronomiko handiena da.El Tatio-ko geiserrak

## Ikus, gainera

* Atacamako basamortua
* Atacamako puna

## Erreferentziak

* ↑ (Gaztelaniaz) information@eso.org. «ALMA» www.eso.org (Noiz kontsultatua: 2020-11-12).

## Kanpo estekak

* (Gaztelaniaz) San Pedro de Atacamako udalaren webgunea.
* Datuak: Q187893
* Multimedia: San Pedro de Atacama / Q187893
# San Pedro baseliza

San Pedro baseliza hauetako bat izan daiteke:
* San Pedro baseliza (Altsasu-Urdiain)
* San Pedro baseliza (Elkano)
* San Pedro baseliza (Ziortza-Bolibar)
# San Pedro baseliza (Elkano)

San Pedro baseliza Gipuzkoako Zarautz udalerriko Elkano auzoan dagoen baseliza bat da. Erdi Aroko eraikina da, Pablo Gorosabel historialariak bere Geografia-Historia Hiztegian dioenez, jada 1025an San Salbador Olazabalgo elizari emandako dohaintzaren barnean aipatua da.

## Eraikina

Sarrerako atea ojibala eta XIV. mendean gotiko estiloan eginikoa da. Gaur egun baselizak ez du erretaularik eta bertan hiltzorian dagoen Kristo handi baten irudi eder bat dago. Alboeetara hareharrizko antzinako aldareak eta Gure Amaren eta San Pedroren tailak daude.
Bisitari Nagusiaren idazkien irakurrita 1540ean lau aldare zituela badakigu: nagusia San Pedrori sagaratua, gainontzeko hiruak, Gure Ama, Santa Susana eta Santa Barbararenak. Gotiko estiloko bataio harria ere badu, jatorriz Getariako San Salbador elizan zegoena.
1989ko uztailaren 9an zaharberritze sakon baten ondoren baseliza berrinauguratua izan zen. Donostiako Elizbarrutiko Museoan jatorriz baseliza honetan zeuden XIV. mendeko bi taila ikusgai daude: San Pedro eta bestea identifikatu gabea.

## Mitologia

Luis Pedro Peña Santiago etnologoak baselizaren eraikitzearen kondaira jaso zuen. Elkano-Bitarte baserriko Joxe Antonio Manterola kontatutakoaren arabera, hiru gizonezko sorginek gau bakar batean eraiki omen zuten. Sorgin hauetako bat maingua zenez, “Kojua” ezizena zuen. Sorgin hauetako batek Garate menditik harriak Arbastañaundi kokalekura jaurtikitzen omen zituen, bertan Kojuak jaso eta Elkanora jaurtikiz, han hirugarren sorginak eliza eraikitzen duen bitartean.

## Jaiak

Urtero ekainaren 29an baselizan ospatu ohi dira.

## Kanpo estekak

* Datuak: Q20492676
# San Pedro baseliza (Iturmendi)

San Pedro baseliza, Nafarroako Iturmendi udalerrian dagoen baseliza bat da, Sakana eskualdean. Herriaren goialdean dago.
# San Pedro ad Vincula eliza (Bausen)

San Pedro ad Vincula eliza ("San Pedro Kateatuaren eliza") Lleidako probintziaren Arango haranaren Bausen herrian dagoen XVIII. mendeko eraikin barrokoa da. Dirudienez, aurretik, toki berean Santa Eulàriari eskainitako eliza erromanikoa zegoen eta aztarna txikiak gordetzen dira oraindik. Egungo eliza Kataluniako Ondare Arkitektonikoaren Inbentarioan jasota dago.

## Ezaugarriak

Eliza honek habearte bakarra du, abside karratua eta kanpandorre atxikia. Iparraldeko aldea herriko plazak hartzen du; hegoaldeko aldeak estilo neoklasikoko portalea du, non dobela kontserbatzen den eta eraikuntza urtea adierazten den (1709), eta haren gainetik San Pedroren sinbologia duen harri bat. Elizak kontrahormak eta marmolezko hautestontzi erromatar bat ditu. Bertan, behe-erliebean, ferra-arkuen eta zeinu astralen azpian dauden hiru bustoren eszena irudikatu du. José Sarraté Forgaren arabera, bi emakume eta gizon bat dira, eta ferra-arkuen formak Erromatar Inperio Garaiko izarretara garamatza. Beste harri bat ere badago, sinbolo paleokristauekin.
Hegoaldeko fatxadan, idazkun grabatuak dituen lauza bat dago, dekorazio geometriko bat irudikatzen duena; multzoak sigi-saga bat irudikatzen du, harlauza luzetik luzera zeharkatzen duena; hutsik dauden espazioen artean zirkuluak daude (ia guztiek erdian puntutxo bat dute), eta behealdean marra gurutzatuak.
Kanpandorreak oinarri karratua eta eraikuntza zakarra du; jatorri erromanikokoak izan daitezkeen aztarnak gordetzen ditu (ustez Santa Eulària eliza eraitsitik probestuak), hala nola, ekialdeko aurpegian masail-harriz arkuturiko leiho bat eta hegoaldeko aldean leiho gezileiho hormatua. Iparraldeko aurpegiaren behealdean sarrerako ate bat ikusten da, hormatuta.

## Iruditegia

* Ikuspegi orokorra.
* Behe-erliebe batean, ferra-arkuen eta zeinu astralen azpian dauden hiru bustoren eszena ikusten da.
* Hilerria.
* Dorrea.

## Erreferentziak

* ↑ https://www.valdaran.info/2020/06/bausen.html
* ↑ https://listadodeiglesias.com/esglesia-de-sant-pere-bausen/
* ↑ http://invarquit.cultura.gencat.cat/Cerca/Fitxa?index=0&consulta=&codi=4515
* ↑ https://www.poblesdecatalunya.cat/element.php?e=14129

## Kanpo estekak

* (Katalanez):Kataluniako Generalitatearen web orriko informazioa
* Datuak: Q18007221
* Multimedia: Glèisa de Sant Pèir ad Vincula de Bausen / Q18007221
# Santec

Santec (bretainieraz Santeg) Bretainiako Finistère departamenduko udalerri bat da.

## Kanpo estekak

* Datuak: Q622502
* Multimedia: Santec / Q622502
# Santee (Kalifornia)

Santee Kaliforniako hiri bat da. San Diego konderrian kokatua dago. 2010ean 53.413 biztanle zituen, 42,1 kilometro koadrotan banatuta.

## Ikus, gainera

* San Diego konderria

## Kanpo estekak

* Datuak: Q923799
* Multimedia: Santee, California / Q923799
# Santee (Nebraska)

Santee Nebraskako herri bat da. Knox konderrian kokatua dago. 2010ean 346 biztanle zituen, 1,46 kilometro koadrotan banatuta.

## Ikus, gainera

* Knox konderria

## Kanpo estekak

* Datuak: Q2228248
* Multimedia: Santee, Nebraska / Q2228248
# Santee (Hego Carolina)

Santee Ameriketako Estatu Batuetako inkorporatutako herri bat da. Orangeburg konderrian kokatuta dago, Hego Carolina estatuan. 797 biztanle ditu, 5,489243 kilometro koadroko azaleran banatuta.

## Ikus, gainera

* Orangeburg konderrian

## Kanpo estekak

* Datuak: Q2182025
* Multimedia: Santee, South Carolina / Q2182025
# Santecilla (Burgos)

    Artikulu hau Mena Haraneko herriari buruzkoa da; Karrantzako auzoa gaitzat duena beste hau da: «Santecilla»
Santecilla Mena Haraneko herria da, Burgosko probintzian. Espainiako Estatistika Institutuaren arabera, 2007an 99 biztanle zituen.
Cadagua ibaiak zeharkatua, honako auzoak ditu bere barnean:
* Santecilla, 64 biztanle.
* La Cayuela, 35 biztanle.
Floridablancaren erroldaren garaian, Asturias de Laredo eskualdearen barnean zegoen.

## Kanpo estekak

* Datuak: Q6120760
* Multimedia: Santecilla (Burgos) / Q6120760
# Santelices

Santelices Muskizko auzoa da. Auzoa herriko hegoaldean dago, Barbadun ibaitik hurbil.
Auzoak herriko industrialgunea du.
2007ko urtarrilaren 1eko erroldaren arabera, auzoak 245 biztanle ditu.

## Demografia eta biztanleria

Santelicesko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 235 | 251 | 247 | 235 | 241 | 247 | 256 | 245 |

## Erreferentziak

* ↑ Carlos Glariaren ikerketa
* ↑ Euskaltzaindiaren onomastika

## Kanpo estekak

* Datuak: Q12267014
# Santed

Santed (aragoieraz Santet) Zaragozako probintziako udalerria da, Aragoin, Espainia. 2008an 63 biztanle zituen 17,79 kilometro koadroko azaleran. Campo de Daroca eskualdeko herriburua da.

## Kanpo estekak

* Datuak: Q951119
* Multimedia: Santed / Q951119
# Saint-Gilles-Vieux-Marché

Saint-Gilles-Vieux-Marché (bretainieraz Sant-Jili-ar-C'hozhvarc'had) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1013083
* Multimedia: Saint-Gilles-Vieux-Marché / Q1013083
# Saint-Gilles-du-Mené

Saint-Gilles-du-Mené (bretainieraz Sant-Jili-ar-Menez) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1013984
* Multimedia: Saint-Gilles-du-Mené / Q1013984
# Saint-Gilles-des-Marais

Saint-Gilles-des-Marais Frantziako udalerria da, Orne departamenduan dagoena, Normandia eskualdean. 2013an 94 biztanle zituen.

## Demografia
### Biztanleria

2007an Saint-Gilles-des-Marais udalerrian erroldatutako biztanleak 94 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 39 familiaren etxebizitza nagusia ziren, 6 bigarren erresidentzia ziren eta 7 hutsik zeuden. Etxebizitza guzti hauek 52etxeak ziren. 39 etxebizitza nagusietatik 32 bere jabearen bizilekua ziren eta 7 alokairuan okupaturik zeuden; 5 etxek bi gela zituzten, 11 etxek hiru zituzten, 7 etxek lau zituzten eta 16 etxek bost zituzten. 21 etxek euren parking plaza propioa zuten azpian. 17 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Gilles-des-Marais udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 12 | 70-74 | 4 |
| 0 | 65-69 | 4 |
| 0 | 60-64 | 8 |
| 4 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 8 |
| 4 | 35-39 | 4 |
| 0 | 30-34 | 0 |
| 4 | 25-29 | 0 |
| 0 | 20-24 | 4 |
| 0 | 15-19 | 16 |
| 0 | 10-14 | 8 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 52 ziren, horien artean 41 aktiboak ziren eta 11 inaktiboak ziren. 41 pertsona aktiboetatik 40 lanean zeuden (22 gizon eta 18 emakume) eta 1 langabezian (1 gizon). 11 pertsona inaktiboetatik 5 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 administrazio publikoko enpresa zen.
2000. urtean Saint-Gilles-des-Marais udalerrian 9 nekazaritza-ustiategi zeuden, 315 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q250835
* Multimedia: Saint-Gilles-des-Marais / Q250835
# Saint-Gilles-Pligeaux

Saint-Gilles-Pligeaux (bretainieraz Sant-Jili-Plijo) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q651932
* Multimedia: Saint-Gilles-Pligeaux / Q651932
# Saint-Gilles-les-Bois

Saint-Gilles-les-Bois (bretainieraz Sant-Jili-ar-C'hoad) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1013492
* Multimedia: Saint-Gilles-les-Bois / Q1013492
# Sarreguemines kantonamendua

Sarreguemines kantonamendua Frantziako kantonamendu bat da. Mosela departamenduan dago, Ekialde Handia eskualdean. Guztira 20 udalerri ditu eta Sarreguemines da bere hiriburua.

## Kanpo estekak

* Datuak: Q1398197
# Sarrera

Sarrera bat espazio jakin baterako sarbide eraikia da, alboetara eraikin, horma edo hesiak dituena, espazio horren sartu-irteerarako puntua.
Sarrera itxia denean, ateak dituzte, altzari edo egitura ohikoak, alde batean finkatzen direnak ardatz batekin.

## Sarrera-mota espezifikoak

* Hiri bateko ate edo sarrera harresitua, portalea.
* Langa edo hesi mugikorra.
* Japoniako torii eta mon direlakoak, funtzio erlijiosoa dutenak. Eta horiek bezalatsu, Indiako torana ateak eta gopuram dorreak, Indonesiako paduraksak, Txinako paifangak eta Koreako hongsalmun direlakoak.
* Atari arkitektoniko edo portale apaindua.
* Atrioa, sarreraren jarraipena eraikin baten barruan.

## Iruditegia

* Nafarroako Museoko sarrera Iruñean, Pizkundeko atari arkitektoniko bikain bat.)
* Arrasateko Portaloia, harresi zaharren portalea.
* Ishtarren atea, Babilonia zaharrekoa, antzinako portale bat.
* Lastur inguruan, langa bide batean.
* Indonesiako tenplu bateko paduraksa sarrera, ate apaindu batekin.
* Columbiako Unibertsitateko sarrera, burdin-hesi batek itxia.
* Finlayson-en fabrikako sarrera Tamperen (Finlandia)
* Paifang txinatarra Foshanen, Txina.
* Torii multzoa Inarin, Japonia.
* Chidambaram tenpluko gopurama, Indian.
* Varsoviako Unibertsitateko sarrera nagusia, Polonia.
* Etxalde baterako sarrera Namibian (2017)

## Erreferentziak

* ↑ «GATE | meaning in the Cambridge English Dictionary» dictionary.cambridge.org.

## Kanpo estekak

* Datuak: Q53060
* Multimedia: Gates / Q53060
# Sarreguemineseko barrutia

Sarreguemineseko barrutia Mosela departamenduaren barruan dagoen Frantziako barruti bat da. 84.847 biztanle ditu 936 kilometro koadrotan. Guztira 83 udalerri ditu. Bere hiriburua Sarreguemines da.

## Kanpo estekak

* Datuak: Q653069
# Sarreko Polizia

Sarreko Polizia (alemanez Polizei im Saarland) Sarreko autonomia estatu alemaniarraren segurtasunaz arduratzen den lurralde polizia edo landspolizei da. Egoitza Saarbrücken hirian dago.

## Kanpo estekak

* Sarreko Poliziaren webgune ofiziala
* Datuak: Q882228
# Sarreko arroaren lurraldea

Sarreko arroaren lurraldea (frantsesez: Le Territoire du Bassin de la Sarre; alemanez: Saarbeckengebiet, Saarterritorium), Saar edo Saargebiet ere deitua, Alemaniako lurraldea izan zen, Versaillesko Itunaren ostean Nazioen Ligak hamabost urtez gobernatu zuena, 1920tik 1935era. 1933an 812.000 biztanle zituen eta hiriburua Saarbrücken zen. 1935ean itzuli zitzaion Alemaniari, plebiszitu baten ondoren. Lurralde honen mugak nahiko bat datoz gaur egungo Alemaniako Sarre estatuarenekin.

## Erreferentziak

* ↑ Saarland: Heads of Administration: 1920-1935. archontology.org (Noiz kontsultatua: 2017-2-9).
* ↑ Ballot for the Saarland Referendum (January 13, 1935). germanhistorydocs.ghi-dc.org (Noiz kontsultatua: 2017-2-9).

## Kanpo estekak

* Datuak: Q170361
* Multimedia: Territory of the Saar basin / Q170361
# Salles-Mongiscard

Salles-Mongiscard (okzitanieraz Salas de Baura) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q857866
* Multimedia: Salles-Mongiscard / Q857866
# Santa Cruz, el cura guerrillero

Santa Cruz, el cura guerrillero 1990 urtean eginiko euskal filma da. Jose Maria Tudurik egin zuen Karlistadaren kronika 1872-1876 egin eta bi urte geroago.

## Sinopsia

Filmak Manuel Ignazio Santa Kruz Loidiren —hau da, Santa Kruz apaizaren— istorioa kontatzen du. Apaiz hura gudari karlista bihurtu zen Hirugarren Gerra Karlistan.

## Pertsonaiak

* Ramon Agirre: Egozkue "Jabonero"
* Joseba Aierbe
* Agustin Arrazola: Armada karlistako ofiziala
* Ramon Barea: Santa Kruz apaiza
* Mikel Garmendia: Herriko alkatea
* Tino Gil Fernandez
* Aizpea Goenaga: Magdalena
* Mikel Laskurain: Santa Kruzen partidako soldadua
* Rafa Martín
* Juani Mendiola: Santa Kruz apaizaren ama
* Miguel Munarriz: Herriko apaiza
* Javier Romero
* Paco Sagarzazu: Antonio Lizarraga jenerala
* Patxi Santamaria: Mikeletea
* Cesar Saratxu: Armada liberaleko ofiziala
* Daniel Trepiana
* Alfredo Villa
* Carlos Zabala: Juan Azurmendi

## Kanpo estekak

* Santa Cruz, el cura guerrillero youtube.com webgunean ikusgai
* Datuak: Q12266983
# Santa Cruz (Guriezo)

Santa Cruz Guriezoko herria da, Kantabrian. Espainiako Estatistika Institutuaren arabera, 2008an 7 biztanle zituen.

## Kanpo estekak

* Datuak: Q5477594
# Santa Cruz (Honduras)

Santa Cruz Hondurasko Lempira departamenduko udalerri bat da. 150 km²ko azalera du eta 2013ko datuen arabera 6687 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1645829
* Multimedia: Santa Cruz, Honduras / Q1645829
# Santa Cruz (Paraíba)

Santa Cruz Brasilgo udalerri bat da, Paraíba estatuan kokatua. 5.947 biztanle ditu 210,165 km²ko eremuan.

## Ikus, gainera

* Paraíba

## Kanpo estekak

* Datuak: Q2329762
* Multimedia: Santa Cruz (Paraíba) / Q2329762
# Santa Cruz (Arizona)

Santa Cruz Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 39 biztanle ditu, 4,218299 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q7419385